Վարչապետը պարզաբանել է, որ այժմ Կատալոնիան իսպանական թագավորության միակ տարածքն է, որի կարգավիճակն ընդունվել է առանց քաղաքացիների համաձայնության։ «Կատալոնիան ունի կարգավիճակ, որի համար չի քվեարկել»,- նշել է Սանչեսը։ Խնդիրն այն է, որ 2006թ․-ին Իսպանիան և Կատալոնիան համաձայնության են եկել Կատալոնիայի ինքնավարության պայմանների շուրջ՝ ընդլայնելով վերջինիս լիազորությունները։ Համաձայնագիրը դրվել է հանրաքվեի, և կատալոնացիների 70 տոկոսից ավելին կողմ է արտահայտվել դրան, սակայն 2010թ․-ին Իսպանիայի Սահմանադրական դատարանը չեղարկել է համաձայնագրի որոշ դրույթներ։ Արդյունքում, այսօր գործող ինքնավարության պայմանները չեն համապատասխանում նրանց, որոնց կողմ են քվեարկել կատալոնացիները։